钦定古今图书集成/明伦汇编/氏族典/第161卷 > 韩璹
## 钦定古今图书集成/明伦汇编/氏族典/第161卷 > 韩璹

按《宋史韩璹传》：“璹字君玉，卫州汲人。登进士第，知定
州安喜县。为政彊力，能使吏不贿，守韩琦称其才，为
开封司录，提点利州路河北刑狱，以开封府判官迎
契丹使。熙宁初，为梓州路转运使，入为盐铁副使，以
右谏议大夫知澶州。坐失举，降太常少卿。河决昼夜
扦御，神宗念其劳，复改官大中大夫，判将作监，转正”
议大夫，致仕。卒，年七十七。璹吏事绝人，阅案牍终身
不忘，澶州民怀思之。